**ВЪПРОСИ И ОТГОВОРИ ПО ПРОЦЕДУРА**

**за подбор на проекти**

**BG14MFOP001-2.** **010 „Насърчаване на нови производители на аквакултури, развиващи устойчиви аквакултури“,**

**мярка 2.3 „Насърчаване на нови производители на аквакултури, развиващи устойчиви аквакултури“, Програма за морско дело и рибарство 2014 - 2020 г. (ПМДР),**

**одобрени с Докладна записка № 93-2750 / 17.04.2019 г.**

**от Ръководителя на Управляващия орган на ПМДР**

**I. Въпроси на Катя Стоилова:**

*Fri 3/22/2019 8:29 AM*

*Добър ден.*

*Имам няколко въпроса по Условията за кандидатстване, във връзка с отворената процедура BG14MFOP001-2.010 „Насърчаване на нови производители на аквакултури, развиващи устойчиви аквакултури“.*

*1. На стр. 11 от Условията за кандидатстване "Важно: В съответствие с чл. 46, ал. 2 от Регламент (ЕС) № 508/2014, безвъзмездна финансова помощ се предоставя на кандидат, само ако бъде ясно доказано чрез независим маркетингов доклад (Приложение № ), че съществуват добри и устойчиви перспективи за пазарна реализация на продукта." Не е посочен № на Приложението. Приложение № 1 ли имате предвид?*

*2. Относно критериите за подбор, моля за следните разяснения:*

*2.1. Ако фирма потенциален бенефициент, кандидатства с дейности и инвестиции само за отглеждане на личинки и зарибителен материал, ще получи ли точки по Критерий 5 "Инвестиции в репродуктивно-производствения процес"?;*

*2.2. За доказване на Критерий 7 "Иновации в стопанството" сте посочили документи от Патентното ведомство или Становища от две независими научни организации, работещи в областта на рибарството. Фирма потенциален бенефициент би ли получила точки по този критерий ако представи само тези две независими становища от две независими висши училища в областта на рибарството, които доказват иновативността на процеса? Процесът разбира се е описан в Технологичният проект.*

*3. Съгласно 11.1 Критерии за допустимост на кандидатите, т. 1.1.5 гласи "поне един от собствениците – управители на предприятието трябва да притежава съответните за дейността на стопанството професионални умения и компетентност:" във същото време т. 1.1.6 гласи "За целия срок на изпълнение на договора (5 години след датата на извършване на окончателно плащане) бенефициентът следва да осигури наличието на лице с компетентности по т. 1.1.5.". В същото време съгласно т. 24. Списък на документите, които се подават на етап кандидатстване, подточта 2 гласи, че документът е задължителен за всички проектни предложения. Смятаме, че точка 1.1.5 и 1.1.6 си противоречат. Моля за уточнение, когато подготвяме проектното предложение, документът задължителен ли е към датата на подаване на проектното предложение за управителя на фирмата съгласно т. 1.1.5 или трябва да подсигурим такова лице към датата на окончателно плащане за срок от 5 години след датата на извършване на окончателно плащане съгласно т. 1.1.6? И другият ни въпрос в тази връзка е, ако управителя трябва да отговаря на изискването на т. 1.1.5 то може ли да го смятаме като част от лицата, който ще се осигуряват по критерий 1, тъй като той ще бъде назначен като Ръководител на предприятието, което е нова работно място?*

*4. Съгласно т. 24. Списък на документите, които се подават на етап кандидатстване, подточка 10 Разрешително за водовземане и/или ползване на повърхностен воден обект, съгласно изискванията и разпоредбите на Закона за водите - прикачени в ИСУН 2020.*

*(документът е задължителен за всички проектни предложения), ще признаете ли за такъв документ Договор с ВиК дружество на територията на съответната община, тъй като рециркулационните системи се захранват именно от ВиК мрежата и нямат досег до повърхностен воден обект, каквито са садковите съоръжения и язовирите?*

*5. Относно Критериите за допустимост на кандидатите т.т. 1.1.5.2 и 1.1.5.3, сте посочили предмети, които е препоръчително да бъдат обхванати в обучението. Въпросите ни са: препоръчителни ли са или задължителни; задължително ли трябва да са описани в Удостоверението/Сертификата по този начин, който сте посочили или е важен обхвата на дисциплината?*

*6. Какви задължителни реквизити трябва да съдържа документ № 39 Справка-Реализиране на инвестиционния проект?*

*Благодаря предварително!*

*С уважение*

*Катя Стоилова*

**Отговори:**

**1.** В Условията за кандидатстване с проектни предложения за предоставяне на безвъзмездна финансова помощ по Програма за морско дело и рибарство 2014-2020 по процедура чрез подбор на проекти BG14MFOP001-2.010 „Насърчаване на нови производители на аквакултури, развиващи устойчиви аквакултури“ е пропуснато да се изпише номерът на приложението за независим маркетингов доклад, което следва да се чете **„Приложение № 1“**.

**2.1.** Ако потенциален бенефициент, кандидатства с проектно предложение за предоставяне на безвъзмездна финансова помощ за изграждане/реконструкция на непълносистемно рибовъдно стопанство за отглеждане на зарибителен материал, той **ще получи точки по т. критерий 5 „Инвестиции в репродуктивно-производствения процес“ при условие, че** заяви намеренията си в описанието на проектното предложение във Формуляра за кандидатстване. **Изпълнението на този критерий се проверява** от УО на ПМДР за разработен адекватен Технологичен проект и за наличие на инвестиции за изграждане на риболюпилня с необходимото оборудване или производствени съоръжения и оборудване, даващи възможност за провеждане на люпилна кампания, инкубиране и люпене на хайвер, отглеждане на личинки и зарибителен материал и др.

**2.2.** **Да, иновацията може да се доказва и със становища от две независими научни организации,** когато например е собствена разработка и не е предмет на правна защита на интелектуалната собственост. Обръщаме Ви внимание, че становищата следва да са от две **независими/несвързани** **научни организации, работещи в областта на рибното стопанство, рибовъдството, аквакултурите, ихтиологията или хидробиологията:** (акредитирани висши училища по чл. 85, ал. 1, т. 7 на Закона за висшето образование (ЗВО) или факултети и други звена, съгласно чл. 25, ал. 1, 2 и 3 от ЗВО, институтите на Българската академия на науките (БАН) и Селскостопанската академия (ССА) – вписани в Регистъра за научната дейност в Република България, поддържан от Националния център за информация и документация към Министерството на образованието и науката, в съответствие с чл.7б от Закона за насърчаване на научните изследвания). Научните организации трябва да отговарят на определението за „организация за научни изследвания и разпространение на знания“ по т. 15, б. „бб“ от Рамката за държавна помощ за научни изследвания, развитие и иновации (РДПНИРИ) и да разполагат с необходимата научно-иследователска инфраструктура (т. 15, б. „вв“ от РДПНИРИ).

**Няма да се разглеждат становища от физически лица**, в качеството им на заемащи академична длъжност в научна организация (в трудово-правни отношения с научна институция).

Двете становища не трябва да са с декларативен характер и следва да съдържат **обоснована оценка за иновативния продукт/процес/съоръжения и да доказват неговата иновативност**. Технологичният проект също трябва да съдържа иновацията, като детайлно е разгледано/посочено в какво се състои тя.

**3.** **Не e налице противоречие** между т. 1.1.5. „поне един от собствениците-управители на предприятието трябва да притежава съответните за дейността на стопанството професионални умения и компетентност:“ и т. 1.1.6 „За целия срок на изпълнение на договора (5 години след датата на извършване на окончателното плащане) бенефициентът следва да осигури наличието на лице с компетентности по т. 1.1.5.“ на т. 11.1. „Критерии за допустимост на кандидатите“ от Условията за кандидатстване с проектни предложения за предоставяне на безвъзмездна финансова по процедура чрез подбор на проекти BG14MFOP001-2.010 „Насърчаване на нови производители на аквакултури, развиващи устойчиви аквакултури“.

С точка 1.1.5. се въвежда изискването **собственика/един от собствениците, който е и управител** на обекта за аквакултури да притежава професионални умения и компетентност в съответствие с т.т. 1.1.5.1, 1.1.5.2, 1.1.5.3. Поне един от тях да бъде:

лице, притежаващо висше образование с образователна степен „бакалавър“, „магистър“ или по-висока научна степен (звание) по някоя от следните специалности: рибно стопанство, рибовъдство, аквакултури, ихтиология, хидробиология или друга еквивалентна на изброените, или заемащи академична длъжност в изброените области;

или

лице, притежаващо професионални умения и компетентности, придобити от специализиран курс от акредитирано висше учебно заведение;

или

лице, притежаващо професионални умения и компетентности придобити в лицензирани центрове към Национална агенция за професионално образование и обучение (НАПОО), придобита степен на квалификация II или III в професионално направление „Рибно стопанство“

**Това е задължително условие за допустимост на кандидата и документът за обстоятелството е задължителен към датата на подаване на Формуляра за кандидтстване**.

С т. 1.1.6. се регламентира задължението на бенефициента да има собственик-управител с компетенции по т.т. 1.1.5.1, 1.1.5.2, 1.1.5.3 за целият 5-годишен мониторингов период, при евентуална промяна в съсобствеността на юридическото лице.

Във връзка с последната част от въпроса Ви – УО на ПМДР не е въвел ограничения с какви длъжности да бъдат новосъздадените работни места в стопанството за аквакултури. Единственото изискване е да са на пълно работно време.

**4.** **Да, ще бъде признат Договор с ВиК дружество** на територията на съответната община, ако в него има релевантните водни количества, необходими за изпълнението на производствената програма на рибовъдното стопанство. Считаме, че твърдението Ви, че „рециркулационните системи се захранват именно от ВиК мрежата“ е некоректно. Рециркулационните системи за аквакултури обичайно се захранват от собствен сондажен водоизточник. Общоизвестен факт е, че използваният хлор за дезинфекция на водата от ВиК-операторите е силно токсичен за водните организми. Поради този факт Ви обръщаме внимание, че в Технологичният проект, следва да бъде показано по какъв начин ще бъде елиминиран наличният хлор от водата на водопроводната система.

**5.** В критериите за допустимост на кандидатите съвсем ясно е записано, че във връзка с т.т. 1.1.5.2 и 1.1.5.3 е препоръчително обучението да обхваща набор от области/дисциплини/учебни предмети. УО на ПМДР е възприел този подход, за да не ограничава кандидатите ако в Удостоверението/Сертификата името на някоя от дисциплините се различава, но по същество обучаващият се е получил същите знания или пък някой от учебните предмети липсва, а знанията са получени чрез друга област.

**Задължително е обаче изискването специализираното обучение да бъде с хорариум от минимум 200 часа и проведено от хабилитирани преподаватели.**

**6.** В Условията за кандидатстване с проектни предложения за предоставяне на безвъзмездна финансова помощ по Програма за морско дело и рибарство 2014-2020 по процедура чрез подбор на проекти BG14MFOP001-2.010 „Насърчаване на нови производители на аквакултури, развиващи устойчиви аквакултури“ е пропусната препратка към Приложение № 18 от Приложенията към Условията за кандидатстване. **В папка „Документи за попълване“ има приложен файл с име „Приложение 18 - Справка-инвестиции“. Това е образец на СПРАВКА - Реализиране на инвестиционния проект**.

Приложенията към Условията за кандидатстване в т. 28. **са налични и приложени към Условията за кандидатстване, както следва:**

- Приложение № 1 - Маркетингов доклад за видовете риба и рибни продукти с добър и много добър пазарен потенциал (2018 г.) - *име на файла: Prilojenie 1 MARKETING REPORT;*

- Приложение № 2 - Указания за условията и реда за подаване на проектни предложения и тяхната оценка по електронен път чрез Информационната система за управление и наблюдение 2020 „ИСУН“ 2020, утвърдени от заместник министър-председателя по европейските фондове и икономическата политика *- име на файла: Prilojenie 2\_Ukazaniq e-kandidatstvane;*

- Приложение № 3 - Указания за попълване на електронен Формуляр за кандидатстване - *име на файла: Prilojenie 3 - Указания за попълване на електронен Формуляр за кандидатстване*;

- Приложение № 4 - Критерии и методология за оценка на проектните предложения *- име на файла: Prilozjenie 4 Критерии и методология;*

- Приложение № 5 - Използвани съкращения и основни дефиниции - *име на файла: Prilojenie\_5\_Sakrashteniq\_opredeleniq;*

- Приложение № 6 - Застрахователни рискове, за които бенефициентът като получател на подпомагане е длъжен да сключи застраховка на активите, предмет на подпомагане *- име на файла: Prilojenie 6\_застрахователни рискове;*

- Приложение № 17 - Видове аквакултури, обект на изкуствено отглеждане и техните пазарни цени и потенциал в Р. България - *име на файла: Prilojenie 17 \_List\_Vidove\_28022019;*

- Приложение 20 - Прил. № 1 към чл. 9, т. 1 ЗДБОО *- име на файла: Приложение №1 към ЗДБОО;*

- Декларация № 1 за обстоятелствата по чл. 3 и чл. 4 от Закона за малките и средните предприятия *- име на папка: Декларация 1 МСП;*

- Декларация № 2, че кандидатът е запознат с условията за кандидатстване - *име на файла: Декларация 2-запознат;*

- Декларация № 3 по чл. 25, ал. 2 от Закона за управление на средствата от Европейските структурни и инвестиционни фондове - *име на файла: Декларация 3-ЗУСЕСИФ;*

- Декларация № 4 за съгласие данните на кандидата да бъдат предоставени на НСИ по служебен път *- име на файла: Декларация 4-НСИ;*

- Декларация № 5 и Декларация № 5-1 за държавни помощи *- име на файловете: Декларация 5 ДП и Декларация 5-1 ДП;*

- Декларация № 6 за административен и оперативен капацитет *- име на файла: Декларация 6 - админ капацитет;*

- Декларация № 8 за нередности *- име на файла: Декларация 8 Нередности;*

- Декларация № 9 за свързаност - *име на файла: Декларация 9 Свързаност;*

- Декларация № 10 за липса на конфликт на интереси *- име на файла: Декларация 10 Конфликт на интереси;*

- Декларация № 11 по чл. 10, параграф 5 от Регламент (ЕС) № 508/2014 на Европейския парламент и на Съвета от 15 май 2014 година за Европейския фонд за морско дело и рибарство - *име на файла: Декларация 11\_чл. 10\_21022019;*

- Приложение 18 - Справка - Реализиране на инвестиционния проект *- име на файла: Приложение 18 - Справка-инвестиции;*

- Приложение 19 - Бизнес план *- име на файла: Приложение 19- Бизнес план.*

УО на ПМДР установи, че в Приложение 20 - Прил. № 1 към чл. 9, т. 1 ЗДБОО (озаглавено Приложение №1 към ЗДБОО), е приложено в папката с документи за попълване, вместо в папката с документи за информация. В допълнение, Приложение 1 е за 2018 г., като коректното позоваване е за 2019 г. В тази връзка, към пакета докумнети е приложено **коректно Приложение № 1 - актуално** към чл. 9, т. 1 с минимален осигурителен доход по основни икономически дейности и квалификационни групи професии - 2019 г.

**II. Въпроси на** IANKAAMAN IANKAAMAN [iankaaman1963@gmail.com](mailto:iankaaman1963@gmail.com)

*Wed 4/10/2019 12:39 PM*

*Уважаеми госпожи и господа имам въпрос по процедура BG14MFOP001-2.010 „Насърчаване на нови производители на аквакултури, развиващи устойчиви аквакултури“, мярка 2.3 „Насърчаване на нови производители на аквакултури, развиващи устойчиви аквакултури“, Програма за морско дело и рибарство 2014 - 2020 г. (ПМДР).*

*Относно лицето, което трябва да изготви Технологичния проект, допустимо ли е да има образование степен Магистър в областта на риболова и допълнителна следдипломна квалификация  по Аквакултури.*

**Отговор:**

В Условията за кандидатстване с проектни предложения за предоставяне на безвъзмездна финансова помощ по Програма за морско дело и рибарство 2014-2020 по процедура чрез подбор на проекти BG14MFOP001-2.010 „Насърчаване на нови производители на аквакултури, развиващи устойчиви аквакултури“, в т. 24. „Списък на документите, които се подават на етап кандидатстване“, съвсем ясно е посочено, че Технологичният проект следва да бъде изготвен от **специалист с образователна степен магистър или по-висока научна степен, или заемащ акедемична длъжност в областите: рибно стопанство, рибовъдство, аквакултури, ихтиология или хидробиология**. Когато спецификата на технологията налага включването и на експерти от други области, същите се включват като съавтори на проекта. Прилагат се документ/и, удостоверяващ/и наличието на съответното образование (диплом).

Посочената от Вас образователна степен - „Магистър в областта на риболова“ **не е сред образователните степени даващи такава възможност.**

Съгласно Закона за висшето образование (ЗВО), образователните степени са бакалавър, магистър и образователно-научна степен доктор.

Със Закона за развитието на академичния състав в Република България (ЗРАСРБ) са регламентирани научните степени ("доктор" (образователна и научна) и "доктор на науките") и академичните длъжности ("асистент", "главен асистент", "доцент" и "професор").

Следдипломната квалификация **не представлява** образователна или научна степен, съгласно ЗВО и ЗРАСРБ.

**Приложение, съгласно текста на т. I., отговор т. 6:**

**Приложение № 1 към чл. 9, т. 1**

**Минимален осигурителен доход по основни икономически дейности и квалификационни групи професии - 2019 г.**

(без налагане на административно увеличение и минимална работна заплата за 2019 г. - 560,00 лв.)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Пореден номер** | **Икономи-чески дейности (ном. А31)** | **Икономически дейности (код по НКИД )** | **Наименование на икономическа дейност** | **Ръководители** | **Специалисти** | **Техници и приложни специалисти** | **Помощен административен персонал** | **Персонал, зает с услуга за населението, търговията и охраната** | **Квалифицирани работници в селското, горското, ловното и рибното стопанство** | **Квалифицира-ни работници и сродни на тях занаятчии** | **Машинни оператори и монтажници** | **Професии, неизискващи специална квалификация** |
|  |  |  |  | 1 | 2 | 3 | 4 | 5 | 6 | 7 | 8 | 9 |
| 1 | А | 01, 03 без 1.49 | Растениевъдство, животновъдство и лов, спомагателни дейности; Рибно стопанство | 1034 | 779 | 707 | 655 | 560 | 560 | 618 | 688 | 560 |
| 2 | А | 02 | Горско стопанство | 935 | 644 | 560 | 560 | 560 | 560 | 560 | 560 | 560 |
| 3 | А | 1,49 | Отглеждане на други животни /пчеларство/ | 755 | 709 | 673 | 592 | 560 | 560 | 560 | 560 | 560 |
| 4 | В | 05 | Добив на въглища | 901 | 738 | 699 | 560 | 560 | 560 | 699 | 635 | 560 |
| 5 | В | 06 | Добив на нефт и природен газ | 865 | 694 | 675 | 560 | 560 | 560 | 623 | 574 | 560 |
| 6 | В | 07 | Добив на метални руди | 926 | 770 | 682 | 560 | 560 | 560 | 674 | 582 | 560 |
| 7 | В | 08.11 | Добив на строителни материали | 705 | 560 | 560 | 560 | 560 | 560 | 603 | 560 | 560 |
| 8 | В | 08.11 | Добив на декоративни скални материали | 677 | 560 | 560 | 560 | 560 | 560 | 580 | 560 | 560 |
| 9 | В | 08.11 | Добив на варовик, суров гипс, креда, доломит и шисти | 709 | 560 | 560 | 560 | 560 | 560 | 607 | 560 | 560 |
| 10 | В | 08.12 | Добив на трошен камък, чакъл и пясък | 890 | 740 | 639 | 560 | 560 | 560 | 587 | 587 | 560 |
| 11 | В | 08.12 | Добив на глина и каолин | 916 | 761 | 657 | 560 | 560 | 560 | 604 | 604 | 560 |
| 12 | В | 08.9 и 09 | Добив на други неметални материали и суровини; Спомагателни дейности в добива | 712 | 561 | 560 | 560 | 560 | 560 | 610 | 561 | 560 |
| 13 | C | 10.1 без 10.12, 10.2 | Производство и преработка на месо; производство на месни продукти, без готови ястия; Преработка и консервиране на риба и други водни животни, без готови ястия | 1486 | 982 | 784 | 594 | 560 | 560 | 636 | 560 | 560 |
| 14 | C | 10.12 | Производство и преработка на месо от домашни птици | 1226 | 1018 | 883 | 623 | 560 | 560 | 560 | 644 | 560 |
| 15 | C | 10.3 | Преработка и консервиране на плодове и зеленчуци, без готови ястия | 904 | 727 | 613 | 560 | 560 | 560 | 561 | 562 | 560 |
| 16 | C | 10.4 | Производство на растителни и животински масла и мазнини | 982 | 883 | 644 | 560 | 560 | 560 | 560 | 560 | 560 |
| 17 | C | 10.5 | Производство на мляко и млечни продукти | 1057 | 697 | 562 | 571 | 560 | 560 | 560 | 560 | 560 |
| 18 | C | 10.6 | Производство на мелничарски продукти, нишесте и нишестени продукти | 1247 | 1039 | 987 | 603 | 560 | 560 | 675 | 831 | 560 |
| 19 | C | 10.7 и 10.8 без 10.81 и 10.82 | Производство на хлебни и тестени изделия; Производство на други хранителни продукти | 831 | 587 | 582 | 560 | 560 | 560 | 560 | 560 | 560 |
| 20 | C | 10.81 и 10.82 | Производство на захар; Производство на какао, шоколадови и захарни изделия | 1143 | 940 | 873 | 623 | 560 | 560 | 613 | 644 | 560 |
| 21 | C | 10.9 | Производство на готови храни за животни | 1122 | 987 | 894 | 655 | 560 | 560 | 675 | 675 | 560 |
| 22 | C | 11 без 11.05, 11.06 и 11.07 | Производство на напитки | 869 | 675 | 580 | 560 | 560 | 560 | 560 | 560 | 560 |
| 23 | C | 11.05 и 11.06 | Производство на пиво и малц | 821 | 696 | 639 | 560 | 560 | 560 | 560 | 560 | 560 |
| 24 | C | 11.07 | Производство на безалкохолни напитки, минерални и други бутилирани води | 935 | 790 | 717 | 560 | 560 | 560 | 560 | 560 | 560 |
| 25 | C | 12 | Производство на тютюневи изделия | 1034 | 1008 | 705 | 560 | 560 | 560 | 560 | 560 | 560 |
| 26 | C | 13 | Производство на текстил и изделия от текстил, без облекло | 987 | 673 | 644 | 560 | 560 | 560 | 560 | 560 | 560 |
| 27 | C | 14 без 14.3 | Производство на облекло | 925 | 675 | 623 | 560 | 560 | 560 | 560 | 560 | 560 |
| 28 | C | 14,3 | Производство на други трикотажни изделия | 997 | 717 | 675 | 571 | 560 | 560 | 560 | 560 | 560 |
| 29 | C | 15 | Обработка на кожи; производство на обувки и други изделия от обработени кожи без косъм | 906 | 615 | 598 | 560 | 560 | 560 | 560 | 560 | 560 |
| 30 | C | 16 | Производство на дървен материал и изделия от дървен материал и корк, без мебели; производство на изделия от слама и материали за плетене | 603 | 560 | 560 | 560 | 560 | 560 | 560 | 560 | 560 |
| 31 | C | 17 | Производство на хартия, картон и изделия от хартия и картон | 852 | 634 | 571 | 560 | 560 | 560 | 560 | 560 | 560 |
| 32 | C, J | 18, 58 и 59 | Печатна дейност и възпроизвеждане на записани носители; Издателска дейност; Производство на филми и телевизионни предавания, звукозаписване и издаване на музика | 560 | 560 | 560 | 560 | 560 | 560 | 560 | 560 | 560 |
| 33 | C | 19 | Производство на кокс и рафинирани нефтопродукти | 1763 | 1310 | 1034 | 756 | 882 | 560 | 958 | 967 | 560 |
| 34 | C | 20 | Производство на химични продукти | 870 | 680 | 560 | 560 | 560 | 560 | 560 | 560 | 560 |
| 35 | C | 21 | Производство на лекарствени вещества и продукти | 870 | 680 | 560 | 560 | 560 | 560 | 560 | 560 | 560 |
| 36 | C | 22 | Производство на изделия от каучук и пластмаси | 614 | 560 | 560 | 560 | 560 | 560 | 560 | 560 | 560 |
| 37 | C | 23 | Производство на изделия от други неметални минерални суровини | 827 | 670 | 625 | 560 | 560 | 560 | 604 | 604 | 560 |
| 38 | C | 24 без 24.5 | Производство на основни метали | 810 | 561 | 560 | 560 | 560 | 560 | 560 | 560 | 560 |
| 39 | C | 24.5 | Леене на метали | 769 | 561 | 560 | 560 | 560 | 560 | 560 | 560 | 560 |
| 40 | C | 25 без 25.4 | Производство на метални изделия, без машини и оборудване | 769 | 560 | 560 | 560 | 560 | 560 | 560 | 560 | 560 |
| 41 | C | 26 | Производство на компютърна и комуникационна техника, електронни и оптични продукти. | 790 | 686 | 603 | 560 | 560 | 560 | 582 | 561 | 560 |
| 42 | C | 27 | Производство на електрически съоръжения | 790 | 686 | 603 | 560 | 560 | 560 | 582 | 561 | 560 |
| 43 | C | 28 без 28.11; 25.4 | Производство на машини и оборудване с общо и специално предназначение; Производство на въоръжение и боеприпаси | 862 | 592 | 560 | 560 | 560 | 560 | 560 | 560 | 560 |
| 44 | C | 28.11 | Производство на турбини и двигатели, без авиационни, автомобилни и мотоциклетни | 987 | 623 | 623 | 560 | 560 | 560 | 560 | 560 | 560 |
| 45 | C | 29, 30 | Производство на автомобили, ремаркета и полуремаркета; Производство на превозни средства, без автомобили | 1018 | 675 | 592 | 560 | 560 | 560 | 603 | 560 | 560 |
| 46 | C | 31 | Производство на мебели | 623 | 560 | 560 | 560 | 560 | 560 | 560 | 560 | 560 |
| 47 | C | 32 без 32.5, 33 | Производство, некласифицирано другаде; Ремонт и инсталиране на машини и оборудване | 705 | 560 | 560 | 560 | 560 | 560 | 560 | 560 | 560 |
| 48 | C | 32.5 | Производство на медицински и зъболекарски инструменти и средства (Дейности в зъботехнически лаборатории) | 929 | 697 | 560 | 560 | 560 | 560 | 560 | 560 | 560 |
| 49 | D | 35.1 | Производство, пренос и разпределение на електрическа енергия | 987 | 779 | 738 | 560 | 560 | 560 | 644 | 613 | 560 |
| 50 | D | 35.2; 49.5 | Производство и разпределение на газообразни горива по газоразпределителните мрежи; Тръбопроводен транспорт | 1461 | 1008 | 958 | 581 | 560 | 560 | 700 | 772 | 560 |
| 51 | D | 35.3 | Производство и разпределение на топлинна енергия | 873 | 670 | 639 | 560 | 560 | 560 | 560 | 561 | 560 |
| 52 | Е | 36, 37 | Събиране, пречистване и доставяне на води; Събиране, отвеждане и пречистване на отпадъчни води | 810 | 727 | 655 | 560 | 560 | 560 | 560 | 560 | 560 |
| 53 | E | 38 без 38.12 и 38.22; 39 | Събиране и обезвреждане на отпадъци; рециклиране на материали; Възстановяване и други услуги по управление на отпадъци | 832 | 560 | 560 | 560 | 560 | 560 | 560 | 560 | 560 |
| 54 | E | 38.12 и 38.22 | Събиране на опасни отпадъци; Обработване и обезвреждане на опасни отпадъци | 1013 | 842 | 758 | 623 | 597 | 560 | 665 | 623 | 608 |
| 55 | F | 41, 42 без 42.11 и 42.22, 43 | Строителство на сгради; Строителство на съоръжения; Специализирани строителни дейности | 790 | 644 | 623 | 560 | 560 | 560 | 603 | 603 | 560 |
| 56 | F | 42.11 | Строителство на автомагистрали, пътища и самолетни писти | 878 | 696 | 634 | 560 | 560 | 560 | 634 | 634 | 560 |
| 57 | F | 42.22 | Строителство на преносни и разпределителни електрически и далекосъобщителни мрежи | 696 | 566 | 560 | 560 | 560 | 560 | 560 | 560 | 560 |
| 58 | G | 45, 46, 47 без 46.46, 47.73, 47.74 | Търговия на едро и дребно с автомобили и мотоциклети, техническо обслужване и ремонт; Търговия на едро, без търговията с автомобили и мотоциклети; Търговия на дребно, без търговията с автомобили и мотоциклети | 1299 | 1070 | 945 | 665 | 566 | 560 | 623 | 613 | 560 |
| 59 | G | 46.46, 47.73, 47.74 | Търговия на едро с фармацевтични стоки, медицинска техника и апаратура; Търговия на дребно с лекарства и други фармацевтични стоки; Търговия на дребно с медицински и ортопедични стоки | 923 | 585 | 560 | 560 | 560 | 560 | 560 | 560 | 560 |
| 60 | I | 55, 56, 79 | Хотелиерство; Ресторантьорство; Туристическа агентска и операторска дейност; други дейности, свързани с пътувания и резервации | 966 | 831 | 649 | 560 | 560 | 560 | 571 | 582 | 560 |
| 61 | H | 49.1,  49.2, 52 – само за железопътен транспорт | Пътнически железопътен транспорт, междуселищен; Товарен железопътен транспорт; Складиране на товари и спомагателни дейности в железопътния транспорт | 927 | 822 | 675 | 560 | 560 | 560 | 560 | 562 | 560 |
| 62 | H | 49.3, 49.4 | Друг пътнически сухопътен транспорт; Товарен автомобилен транспорт и услуги по преместване | 845 | 650 | 577 | 560 | 560 | 560 | 560 | 560 | 560 |
| 63 | H | 50 | Воден транспорт | 1011 | 924 | 789 | 560 | 560 | 560 | 560 | 568 | 560 |
| 64 | H | 51 | Въздушен транспорт | 1201 | 1103 | 900 | 560 | 572 | 560 | 583 | 648 | 560 |
| 65 | H | 52, без железопътен транспорт | Складиране на товари и спомагателни дейности в транспорта (без железопътен транспорт) | 1038 | 973 | 760 | 560 | 560 | 560 | 560 | 560 | 560 |
| 66 | H | 53 | Пощенски и куриерски дейности | 560 | 560 | 560 | 560 | 560 | 560 | 560 | 560 | 560 |
| 67 | J | 60, 61 | Радио- и телевизионна дейност; Далекосъобщения | 933 | 817 | 700 | 560 | 560 | 560 | 585 | 585 | 560 |
| 68 | K | 64, 65, 66 | ФИНАНСОВИ И ЗАСТРАХОВАТЕЛНИ ДЕЙНОСТИ | 1589 | 1008 | 756 | 560 | 560 | 560 | 560 | 581 | 560 |
| 69 | J, L, M, N | 62, 63, 68, 69, 70, 71, 73, 74, 77, 78, 81, 82 | Дейности в областта на информационните технологии; Информационни услуги; ОПЕРАЦИИ С НЕДВИЖИМИ ИМОТИ; ПРОФЕСИОНАЛНИ ДЕЙНОСТИ И НАУЧНИ ИЗСЛЕДВАНИЯ; АДМИНИСТРАТИВНИ И СПОМАГАТЕЛНИ ДЕЙНОСТИ | 1008 | 656 | 560 | 560 | 560 | 560 | 560 | 560 | 560 |
| 70 | N | 80 | Дейности по охрана и разследване | 848 | 592 | 560 | 560 | 560 | 560 | 560 | 560 | 560 |
| 71 | M | 72 | Научноизследователска и развойна дейност | 673 | 560 | 560 | 560 | 560 | 560 | 560 | 560 | 560 |
| 72 | O | 84 | ДЪРЖАВНО УПРАВЛЕНИЕ | 560 | 560 | 560 | 560 | 560 | 560 | 560 | 560 | 560 |
| 73 | P | 85 | ОБРАЗОВАНИЕ | 686 | 577 | 560 | 560 | 560 | 560 | 560 | 560 | 560 |
| 74 | Q | 86 без 86.1, 75 | ХУМАННО ЗДРАВЕ­ОПАЗВАНЕ И СОЦИАЛНА РАБОТА /без медицинска сестра, акушерка, рехабилитатор, фелдшер и лаборант, включително главните и старшите/; Ветеринарномедицинска дейност | 1045 | 668 | 560 | 560 | 560 | 560 | 560 | 560 | 560 |
| 75 | Q | 86,1 | Дейност на болници /без началник клиника/отделение, медицинска сестра, акушерка, рехабилитатор, фелдшер и лаборант, включително главните и старшите/ | 1336 | 987 | 650 | 560 | 560 | 560 | 560 | 560 | 560 |
| 76 | Q | 87, 88 | Медико-социални грижи с настаняване; Социална работа без настаняване | 560 | 560 | 560 | 560 | 560 | 560 | 560 | 560 | 560 |
| 77 | R | 90, 91, 92, 93 | КУЛТУРА, СПОРТ И РАЗВЛЕЧЕНИЯ (за 93.12 Дейност на спортни клубове –  без професионален спортист във футболен клуб) | 659 | 560 | 560 | 560 | 560 | 560 | 560 | 560 | 560 |
| 78 | S, T | 95, 96, 97 | Ремонт на компютърна техника, на лични и домакински вещи; Други персонални услуги; ДЕЙНОСТИ НА ДОМАКИНСТВА КАТО РАБОТОДАТЕЛИ | 560 | 560 | 560 | 560 | 560 | 560 | 560 | 560 | 560 |
| 79 | S, U | 94 без 94.91, 99 | Дейности на организации с нестопанска цел (без дейност на религиозни организации); Дейности на екстериториални организации и служби | 896 | 630 | 560 | 560 | 560 | 560 | 560 | 560 | 560 |
| 80 | R | 93,12 | Дейност на спортни клубове (само за професионален спортист във футболен клуб) |  |  | 590 |  |  |  |  |  |  |
| 81 |  |  | Централен  кооперативен  съюз | 665 | 582 | 560 | 560 | 560 | 560 | 560 | 560 | 560 |
| 82 | Q | 86 без 86.1 | ХУМАННО ЗДРАВЕОПАЗВАНЕ И СОЦИАЛНА РАБОТА (само за медицинска сестра, акушерка, рехабилитатор, фелдшер и лаборант) | 697 | 560 | 560 |  |  |  |  |  |  |
| 83 | Q | 86,1 | Дейност на болници (само за  началник клиника/отделение) | 1103 |  |  |  |  |  |  |  |  |
| 84 | Q | 86,1 | Дейност на болници (само за  медицинска сестра, акушерка, рехабилитатор, фелдшер и лаборант) | 766 | 709 | 697 |  |  |  |  |  |  |
| 85 | S | 94.91 | Дейност на религиозни организации |  | 560 |  |  |  |  |  |  |  |

Забележки:

1. Минималният осигурителен доход за работниците и служителите, които съгласно условията на трудовия договор работят при непълно работно време или непълен месец, се определя пропорционално на законоустановеното работно време, съответно на пълния брой на работните дни през месеца.

2. Минималният осигурителен доход за работниците и служителите, които работят в специализирани предприятия, трудово-лечебните бази и кооперациите на хората с увреждания съгласно Закона за интеграция на хората с увреждания, се определя в размер 50 на сто от минималния осигурителен доход за съответната икономическа дейност и квалификационна група професия.

3. Осигурителят определя основната икономическа дейност съобразно преобладаващия брой заети лица по трудови правоотношения. Определянето на групата професии се извършва по структурата на Националната класификация на професиите и длъжностите - приложение № 2 към Заповед № РД-01-931 от 27.12.2010 г. на министъра на труда и социалната политика.

Когато осигурителят осъществява две или повече икономически дейности, основната му икономическа дейност се определя от дейността, в която са заети най-голям брой лица, работещи по трудово правоотношение. В този случай при определянето є не се вземат предвид работниците и служителите, които са общофункционално свързани с всички дейности на осигурителя. При равен брой работещи по трудови правоотношения в отделните дейности основната икономическа дейност на осигурителя се определя по негов избор.

4. Минималният осигурителен доход не се прилага за общинските съветници, работниците и служителите в бюджетните предприятия по смисъла на § 1, т. 1 от допълнителната разпоредба на Закона за счетоводството и за избраните управител, контрольор, касиер и членовете на управителния и контролния съвет на етажната собственост по Закона за управление на етажната собственост.

**ВЪПРОСИ И ОТГОВОРИ ПО ПРОЦЕДУРА**

**за подбор на проекти**

**BG14MFOP001-2.** **010 „Насърчаване на нови производители на аквакултури, развиващи устойчиви аквакултури“,**

**мярка 2.3 „Насърчаване на нови производители на аквакултури, развиващи устойчиви аквакултури“, Програма за морско дело и рибарство 2014 - 2020 г. (ПМДР),**

**одобрени с Докладна записка № 93-2156 / 25.03.2019 г.**

**от Ръководителя на Управляващия орган на ПМДР**

**I. Въпрос на Стойчо Стойчев:**

*Sun 3/10/2019 4:48 PM*

*Уважаеми дами и господа,*

*в указанията за кандидатстване към откритата процедура за подбор на проекти BG14MFOP001-2.010 - Насърчаване на нови производители на аквакултури, развиващи устойчиви аквакултури,*

*в т. 14.1. "Допустими разходи" е отбелязано, че технологичният проект следва да бъде изготвен от специалист с образователна степен "Магистър" или по-висока научна степен (звание) в изброените специалности: рибно стопанство, рибовъдство, аквакултури, ихтиология, хидробиология, или друга еквивалентна на изброените, или заемащи академична длъжност в изброените области.*

*В Наредба № 18 от 4.11.2016 г. на МЗХГ за съдържанието на технологичното описание и технологичната схема на производство на аквакултури няма такова изискване, т.е. същата може да бъде изготвена и от бакалавър по една от гореизброените специалности. Отделно от това, за да придобиеш образователна степен "магистър" при определени условия са необходими два семестъра, като бакалавърската степен не е необходимо непременно да е по една от тези специалности. Оказва се, че това изискване е ограничително към хора, които имат бакалавърска степен, по - дълъг и разширен курс на обучение, а са недопустими според Управляващия орган на ПМДР 2014 - 2020. Смятам, че е недопустимо да има изискване, което е в разрез с нормативната уредба на Р България - в случая на Наредба № 18.*

*Отделно от това в досега откриваните процедури подобно изискване нямаше и реално може да се окаже, че Бенефициенти са извършили вече допустим разход за изготвяне на технологичен проект (след 01.01.2014г.), а той да не може да бъде финансиран според така публикуваните Условия за кандидатстване, като отново напомням, че това изискване е НОВО и е само от този прием.*

*Не смятате ли, че срокът от 2 месеца за прием на толкова големи и сложни проекти е малък? Същият срок например е и за сектор "Малки проекти"?*

*Моля за вашите бързи и аргументирани отговори.*

*С уважение,*

*Стойчо Стойчев*

**Отговор:**

В т. 14.1. "Допустими разходи" на Условията за кандидатстване с проектни предложения за предоставяне на безвъзмездна финансова помощ по Програма за морско дело и рибарство 2014-2020 по Мярка 2.3 “Насърчаване на нови производители на аквакултури, развиващи устойчиви аквакултури”, Процедура чрез подбор на проекти BG14MFOP001-2.010 „Насърчаване на нови производители на аквакултури, развиващи устойчиви аквакултури“ има въведено изискване: „Технологичният проект следва да бъде изготвен от специалист с образователна степен „магистър“ или по-висока научна степен (звание) по някоя от следните специалности: рибно стопанство, рибовъдство, аквакултури, ихтиология, хидробиология или друга еквивалентна на изброените, или заемащи академична длъжност в изброените области. Когато спецификата на технологията налага включването и на експерти от други области, същите се включват като съавтори на проекта (като доказателство се изисква представянето към Формуляра за кандидатстване копие от диплом).“

Посочените по-горе изисквания на Управляващият орган (УО) са в съответствие с нормативната уредба на България. Наредба 18 от 4.11.2016 г. за съдържанието на технологичното описание и технологичната схема на производство на аквакултури (ДВ, бр. 90 от 2016 г.) (Наредба 18) е издадена на основание чл. 25а, ал. 3 от Закона за рибарството и аквакултурите (ЗРА) и с нея се определя съдържанието на Техническото описание на обекта и технологичната схема на производство (Технологията) и се отнася до регистрацията на обекти за аквакултури по чл. 25 от ЗРА. В допълнение, в текстовете на Наредба18 няма никакви ограничения от кого и с какви компетенции трябва да бъде изготвена Технологията.

В досегашните приеми по тази мяркa, въпреки че предмета на Наредбата 18 се отнася за конкретна регламентация – за съдържанието на изискуем документ във връзка с чл. 25 от ЗРА, то УО на ПМДР е приел, че минималните изисквания за съдържанието на Технологията по тази наредба са напълно достатъчни като изискване по отношение на съдържанието на Технологичния проект, който се изисква при подаване на Проектно предложение, като е добавено изискване същият да бъде изготвен от „специалист с образование, съответстващо на спецификата на технологията“. При предишни приеми, поради липсата на конкретика в посоченият текст, се оказа, че е допустимо да изготвят Технологичния проект експерти от други професионални области, специалностите, на които нямат никакви допирни точки с образование в областта на рибарството, което имаше за резултат **не достатъчно** добро качество на технологичните проекти.

Във връзка с изложеното, и в стремежа **да се повиши нивото на проектните предложения, а впоследствие и на тяхното устойчиво развитие, УО на ПМДР въведе ясна и прозрачна регламентация на изискванията към образователната степен на експертите, които изготвят Технологичния проект**.

По този начин УО на ПМДР подкрепя **развитието на устойчиви, иновативни и основани на знания аквакултури**, в съответствие с Приоритет 2 на Съюза (Регламент (ЕС) № 508/2014 на Европейския парламент и на Съвета от 15 май 2014 година).

Що се отнася до срокa за прием, той е съобразен с чл. 32, ал. 1 от Закона за управление на средствата от европейските структурни и инвестиционни фондове и УО на ПМДР счита, че **срокът от 2 месеца за прием на проектни предложения е напълно достатъчен**, независимо от сложността на проекта. В допълнение, ежегодно до 30 ноември, УО публикува на страницата на Министерство на земеделието, храните и горите и на *www.eufunds.bg* Индикативна годишна работна програма (ИГРП), в която са посочени планираните процедури за предоставяне на безвъзмездна финансова помощ за следващата календарна година. Целта на ИГРП е сигуряване на информация и публичност при предоставянето на безвъзмездна финансова помощ и възможност на всички заинтересовани страни да направят по-добро планиране на възможностите за участие с проектни предложения по различни процедури и програми, управлявани от Европейските структурни и инвестиционни фондове.

**II. Въпрос на Никола Иванов:**

*Mon 3/18/2019 4:56 PM*

*Уважаеми госпожи и господа,*

*Представлявам и управлявам дружество, което възнамерява да кандидатства по Мярка 2.3. „Насърчаване на нови производители на аквакултури, развиващи устойчиви аквакултури“. Към момента представляваното от мен дружество е определено за участник в процедура по сключване на договор за концесия на водоем, публична общинска собственост. С Решение на общински съвет на основание Закона за концесиите, представляваното от мен дружество е определено за бъдещ концесионер. В момента тече административен срок за спазване процедурата по решението на Общински съвет, след което ще се пристъпи към подписване на договор за концесия.*

*Ако към момента на подаване на проектно предложение този срок не е изтекъл и дружеството не е подписало договор за концесия, ще бъде ли то допустимо за кандидатстване при представяне на гореспоменатото Решение на общински съвет, с ангажимента да представи влязъл в сила договор за концесия на Етап Оценка на административно съответствие и допустимост.*

*С уважение,*

*Никола Иванов*

**Отговор:**

**Да, допустимо е**. В т. 24. „Списък на документите, които се подават на етап кандидатстване“ на Условията за кандидатстване с проектни предложения за предоставяне на безвъзмездна финансова помощ по Програма за морско дело и рибарство 2014-2020 по Мярка 2.3 “Насърчаване на нови производители на аквакултури, развиващи устойчиви аквакултури”, Процедура чрез подбор на проекти BG14MFOP001-2.010 „Насърчаване на нови производители на аквакултури, развиващи устойчиви аквакултури“ са заложени текстове след списъка с изискуеми документи, които са обозначени като „Важно“. В един от тях е посочено следното:

„Когато се изисква документ, който се издава от други държавни и/или общински органи или институции, кандидатът представя към датата на кандидатстване писмено доказателство, с което е заявено искането към държавен и/или общински орган или институция за издаване на документа, ведно с придружаващите го документи.

Изискуемият документ следва да бъде представен от кандидата не по-късно от 10-дневния срок, определен от Оценителната комисия за отстраняване на установена липса на документи и/или друга нередовност. Оценителната комисия следва да изиска липсващия документ не по-късно от 30 /тридесет/ календарни дни след датата на приключване на приема по настоящата процедура.“